stanford-oval/wikipedia huggingface dataset:
Solisvaltimo

Solisvaltimo (lat. arteria subclavia) on parillinen valtimo, joka vie verta eturaajaan, niskaan ja rintaonteloon. Ihmisellä, lihansyöjillä ja sialla vasen solisvaltimo (lat. arteria subclavia sinistra) lähtee suoraan aortankaaresta, mutta oikea solisvaltimo (lat. arteria subclavia dextra) lähtee aortankaaresta haarautuvasta käden ja pään valtimorungosta. Märehtijöillä ja hevosella vasen solisvaltimo lähtee myös käden ja pään valtimorungosta. Kainalon alueella solisvaltimon nimeksi muuttuu kainalovaltimo.
Solisvaltimon haarat

Kylkiluun ja kaulan valtimorunko (lat. truncus costocervicalis )
Ylin kylkivälivaltimo (lat. arteria intercostalis suprema)
Lavantausvaltimo (lat. arteria scapularis dorsalis)
Syvä kaulavaltimo (lat. arteria cervicalis profunda) (hevosella ja märehtijöillä syvä kaulavaltimo lähtee suoraan solisvaltimosta)
Nikamavaltimo (lat. arteria vertebralis)
Pinnallinen kaulavaltimo (lat. arteria cervicalis superficialis)
Rintakehän sisävaltimo (lat. arteria thoracica interna)
Soliser Viadukt

| Soliser Viadukt |
| --- | --- |
 RhB:n St. Moritz–Chur-juna sillalla
Raiteita:  1
Ylittää:  Albula
Sijainti:  Albula/Alvra, Graubünden, Sveitsi
Ylläpitäjä:  Rhätische Bahn
Pisin jänneväli:  45 m
Korkeus:  85 m
Avattu liikenteelle:  1902
Lisää silta-artikkeleitaArkkitehtuurin teemasivulla
Soliser Viadukt
Soliser Viadukt on Sveitsissä, Rhätische Bahn -yhtiön Albulan rautatiellä, välillä Filisur–Thusis sijaitseva silta vuodelta 1902. Silta ylittää Albulajoen rotkon ja sijaitsee Albula/Alvran kunnassa, Alvascheinin kylässä.
Sillan pisin jänneväli on 45 metriä. Silta on 85 metriä joenpinnasta, ja se on Albulan rautatien korkein silta.
Aiheesta muualla

Kuvia tai muita tiedostoja aiheesta Soliser Viadukt Wikimedia Commonsissa
Lippo Koivujuuri

Lippo Koivujuuri esiintymässä vuonna 1972.
Lippo Koivujuuri (3. heinäkuuta 1942 Helsinki – 13. syyskuuta 2000 Helsinki) oli suomalainen laulaja, jonka yksi tunnettu kappale on ”Asematunnelin Anneli”.
Diskografia

Lippo Koivujuuri (1973)
Tavallinen suomalainen mies, Fazer Finnlevy (1977)
Köyhät on aina yksinään (1982)
Aiheesta muualla

Lippo Koivujuuren esitystuotanto Suomen äänitearkistossa (1901–1999)
Soitinnus

Soitinnus (myös instrumentaatio, orkestrointi, orkestraatio) on musiikkitermi, joka tarkoittaa sävellyksen äänten jakamista eri soittimille. Se on säveltämistyön viimeinen luomisvaihe, jossa teos sovitetaan tietynlaisen orkesterin soitettavaksi. Soitinnuksen avulla voidaan vaikuttaa orkesterin tuottaman äänen väriin ja läpikuultavuuteen, eri soitinryhmien yhteissoiton piirteisiin ja soinnin tasapaino-ongelmiin.
Soitinnus vaatii säveltäjältä soitinten teknisten ja soinnillisten ominaisuuksien tarkkaa tuntemusta. Näitä ovat muun muassa tietyn soittimen ääniala ja sointiväri, soittotekniikan kuten hengityksen ja näppäilyn tuomat rajoitukset, tehosteiden kuten pizzicaton ja glissandon mahdollisuus sekä soitinten nuotinnoskäytännöt. Joskus soitinnus (instrumentaatio) ja orkestraatio käsitetään erillisiksi termeiksi; tällöin soitinnus käsittelee yksittäiselle soittimelle kirjoitettavan musiikin tekniikoita ja orkestraatio tämän lisäksi orkesterin tasapainoon ja kokonaissointiin liittyvät seikat.
Soitinnus juontaa juurensa 1400-luvulle, jolloin eräät soitinyhtyeet oli jaettu kahteen ryhmään: musica alta (’äänekäs soitto’) sisälsi esimerkiksi vaskipuhaltimet ja patarummut ja musica bassa (’hiljainen soitto’) taas puupuhaltimet ja jousisoittimet. Sitä ennen yhtyeissä oli yleensä tyydytty soittamaan niillä soittimilla, joita kulloinkin oli tarjolla. Säveltäjät alkoivat merkitä nuotteihin soitinnusohjeita varhaisbarokin aikana 1500-luvun lopulla. Barokin aikana syntyi myös concerto grosso, jossa merkittävää oli eri soitinryhmien välinen vastakohtaisuus. Klassismin aikana soitinnuksen tuli olla tyylikästä, mikä osaltaan antoi leimansa aikakauden musiikkiin. Romantiikan koittaessa Ludwig van Beethoven lisäsi soitinnuksessaan orkesterin sointiin voimaa ja raakuutta. Soitinten ja sitä kautta sinfoniaorkesterin kehittyessä säveltäjät saivat soitinnukseensa runsaasti uusia mahdollisuuksia. Muita tunnettuja orkestroijia ovat olleet esimerkiksi Hector Berlioz, Franz Liszt, Richard Wagner, Nikolai Rimski-Korsakov, Richard Strauss, Gustav Mahler ja Maurice Ravel.
Silvio Moser

| Silvio Moser |
| --- | --- |

Henkilötiedot
Kansalaisuus:   Sveitsi
Formula 1 -ura
Aktiivivuodet:  1967–1971
Talli(t):  Cooper Brabham Bellasi
Kilpailuja:  19 (12 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Britannian Grand Prix 1967
Viimeinen kilpailu:  Italian Grand Prix 1971
Silvio Moser (24. huhtikuuta 1941 Zürich – 26. toukokuuta 1974 Locarno, Ticino) oli sveitsiläinen Formula 1 -kuljettaja. Hän osallistui 19 Formula 1 -osakilpailuun kausilla 1967–1971. Hän saavutti yhteensä kolme MM-pistettä ajamalla viidenneksi Hollannin GP:ssä 1968,joka samalla oli hänen ensimmäinen maaliin ajettu kilpailu ja kuudenneksi Yhdysvaltain GP:ssä 1969. Moser pääsi maaliin asti vain viidessä kilpailussa. Moser karsiutui kuudessa kilpailussa.
Moser ajoi vakavan kolarin 1 000 kilometrin ajossa Monzassa vuonna 1974 ja hänet kuljetettiin leikattavaksi Sveitsiin, jossa kuoli kuukautta myöhemmin sisäisiin vaurioihin ja päähänsä saamiin osumiin.
Sidney Altman

| Sidney Altman |
| --- | --- |

Henkilötiedot
Syntynyt: 7. toukokuuta 1939 Montreal, Kanada
Kuollut: 5. huhtikuuta 2022 (82 vuotta)
Koulutus ja ura
Tutkinnot:  Columbian yliopisto
Instituutti:  Yalen yliopisto
Tutkimusalue:  biokemia
Palkinnot:   Nobelin kemianpalkinto
Sidney Altman (7. toukokuuta 1939 Montreal – 5. huhtikuuta 2022 Rockleigh, New Jersey) oli kanadalainen molekyylibiologi. Hän sai Nobelin kemianpalkinnon vuonna 1989 RNA:n katalyyttisten ominaisuuksien löytämisestä. Altman jakoi palkinnon Thomas Cechin kanssa.
Altman suoritti alemman korkeakoulututkinnon fysiikassa MIT:ssa valmistuen vuonna 1960. Tämän jälkeen hän opiskeli 18 kuukautta fysiikkaa Columbian yliopistossa. Tohtorin arvon biofysiikassa hän sai vuonna 1967 Coloradon yliopistosta.
Altman selvitti RNA:n katalyyttiset ominaisuudet tutkiessaan RNaasi P:n ribotsyymejä. RNaasi P on ribonukleiiniproteiini, joka koostuu sekä RNA-molekyylistä että esitumallisilla yhdestä ja aitotumaisilla useista proteiineista. Alun perin luultiin, että proteiini aiheutti RNaasi P -kompleksin aktiivisuuden. Altman selvitti tutkimusryhmineen, että kompleksin katalyyttiset ominaisuudet aiheutti RNA.
Altman toimi Yalen yliopistossa molekyyli-, solu- ja kehitysbiologian ja kemian Sterling-professorina.
Lars Barfoed

| Lars Barfoed |
| --- | --- |
 Barfoed syyskuussa 2011
Tanskan varapääministeri
 13.1.2011–3.10.2011  
Pääministeri:  Lars Løkke Rasmussen
Edeltäjä:  Lene Espersen
Seuraaja:  Margrethe Vestager
Tanskan oikeusministeri
 23.2.2010–3.10.2011  
Pääministeri:  Lars Løkke Rasmussen
Edeltäjä:  Brian Mikkelsen
Seuraaja:  Morten Bødskov
Henkilötiedot
Syntynyt: 4. heinäkuuta 1957 (ikä 67) Frederiksberg
Tiedot
Puolue:  Konservatiivinen kansanpuolue
Lars Barfoed (s. 4. heinäkuuta 1957 Frederiksberg) on tanskalainen poliitikko, joka toimi Konservatiivisen kansanpuolueen puheenjohtajana vuosina 2011–2014. Hän oli puolueen edustajana kansankäräjillä vuosina 2001–2015. Barfoed toimi perhe- ja kuluttaja-asioista vastaavana ministerinä 2005–2006, liikenneministerinä 2008–2010 ja oikeusministerinä 2010–2011.
Barfoed valittiin Konservatiivisen kansanpuolueen johtoon tammikuussa 2011 edeltäjänsä Lene Espersenin jouduttua eroamaan tehtävästä. Espersen, joka toimi ulkoministerinä, oli vuoden 2010 Arktisen neuvoston kokouksen alla mennyt perhelomalle ja jättänyt väliin tapaamisen Yhdysvaltain ulkoministerin Hillary Clintonin kanssa. Barfoedin johdolla konservatiivit kärsivät vaalitappion vuoden 2011 vaaleissa. Barfoed kertoi yllättäen eroavansa puolueen johdosta elokuussa 2014. Hän perusteli päätöstä sillä, että puolue tarvitsi sukupolvenvaihdoksen.
Barfoed on valmistunut oikeustieteen kandidaatiksi Kööpenhaminan yliopistosta vuonna 1981.
Aiheesta muualla

Kuvia tai muita tiedostoja aiheesta Lars Barfoed Wikimedia Commonsissa
Lars Barfoedin kotisivut (Arkistoitu – Internet Archive) (tanskaksi)
Likani

Likanin palatsi.
Likani (georg. ლიკანი) on kaupunkityyppinen taajama Georgiassa Samtskhe-Džavakhetin hallintoalueella Bordžomin piirikunnassa. Se sijaitsee Bordžomin kaupungin länsireunalla Bordžomin rotkossa noin 160 kilometrin päässä maan pääkaupungista Tbilisistä. Likani sijaitsee Bordžomi-Kharagaulin kansallispuiston vieressä, ja se on suosittu vuoristokylpyläpaikkakunta.
Talvet ovat Likanissa leutoja eivätkä kovin lumisia, ja keskilämpötila on -2,0 astetta celsiusta. Kesät ovat lämpimiä, ja keskilämpötila on 20–25 astetta. Likanin puistoa, suosittua virkistysaluetta, hallitsevat tammet ja havupuulehdot, ja puistossa on Bordžomin lähdettä muistuttavia mineraalivesilähteitä.
Likanin merkittäviin maamerkkeihin kuuluvat kolmilaivainen basilikakirkko 700–800-luvuilta ja Romanovien palatsi vuosilta 1892–1895. Idean jälkimmäiseen sai Léon Benois ja palatsin suunnitteli Leopold Bilfeldt. Se rakennettiin Mtkvari-joen rannalle suurherttua Nikolai Mihailovitš Romanovin kesäkartanoksi. Neuvostokaudella Likanin residenssi siirtyi valtion omaisuudeksi, ja siellä kävi keskeisiä neuvostohallinnon henkilöitä, mukaan lukien Josif Stalin. Uudelleen itsenäistyneessä Georgiassa palatsi toimii Georgian presidentin kesäresidenssinä. Kazakstanin valtion omistama energiayhtiö KazMunayGas osti loput Likanin virkistysalueesta, mukaan lukien neuvostokauden parantolan, huhtikuussa 2006.
Aiheesta muualla

Kuvia tai muita tiedostoja aiheesta Likani Wikimedia Commonsissa
Bordžomi-Kharagaulin kansallispuisto
Liehuva liekinvarsi

| ”Liehuva liekinvarsi” Markku Blomqvist |
| --- | --- | --- |

Singlen tiedot
 B-puoli: ”Neidon ryöstö”
 Äänitetty : 1977
 Julkaistu: 1977
 Formaatti: 7" vinyylilevy
 Tekijä(t): säv. Jukka Siikavire, san. Erkki Mäkinen, sov. Olli Ahvenlahti
 Tyylilaji: balladi, disko, funk
 Kesto: 02.50
 Levy-yhtiö: Love Records
Euroviisukarsinnat 1977. Markku Blomqvist äärimmäisenä oikealla.
Liehuva liekinvarsi on Jukka Siikavireen säveltämä ja Erkki Mäkisen sanoittama musiikkikappale. Sen levytti vuonna 1977 näyttelijänä tunnettu Markku Blomqvist, joka osallistui sillä Suomen euroviisukarsintaan 1977. Kappale sijoittui kilpailun kahdeksanneksi eli toiseksi viimeiseksi.
Sanoitukseltaan kappale on murhaballadi. Siikavire muisteli vuonna 2008 kappaleen saaneen alkunsa sen ensimmäisestä säkeestä ”tuolla metsässä makaa kuollut mies”, jota kirjoittajat pitivät ”mahdottomana” alkuna kappaleelle. Turun kaupunginteatterin näyttelijä Blomqvist valikoitui esittäjäksi osittain pelottavan ulkonäkönsä vuoksi. Blomqvistin taustayhtye karsinnoissa oli Olli Ahvenlahti (kosketinsoittimet), Heikki Virtanen (basso), Vesa Aaltonen (rummut) ja Seppo Tyni (kitara).
Blomqvistin levytys ilmestyi Love Recordsin julkaisemana singlenä, jonka b-puolena on niin ikään Jukka Siikavireen säveltämä ja Erkki Mäkisen sanoittama kappale ”Neidon ryöstö”. Sen oli edellisvuoden euroviisukarsinnassa esittänyt Kirka. Blomqvist laulaa kappaleet teatraalisesti, ja kappaleissa on disko- ja funk-komppi. Love Records julkaisi ”Liehuvan liekinvarren” myös Sininen metsä -nimisellä kokoelmalla vuonna 1978.
”Liehuva liekinvarsi” tuli uudelleen tunnetuksi Timo Turpeisen levyttämänä vuonna 1991, jolloin siihen tehtiin uusi sovitus. Seuraavana vuonna kappaleen levytti punkyhtye Metuja. Vuonna 2004 se nousi Suomen viralliselle singlelistalle rock-yhtye Wärtzilän levytyksenä. Vuonna 2016 Eana-yhtye julkaisi kappaleesta ”folkmaiseksi balladiksi” sovitetun version albumillaan Ilma. ”Liehuvasta liekinvarresta” on tehty myös lukuisia rautalankaversioita. Lisäksi YouTubeen on ladattu erilaisia versioita.
Vastaanotto

Soundi-lehden Mikko Mattlar sanoo ”Liehuvan liekinvarren” yhdistelevän ”toisiinsa niin huonosti sopivia aineksia, että lopputulos on todella kiehtova.” Laulun tarina on Mattlarin mukaan hyytävä, ja yhtä pelottava on karvainen Blomqvist, joka euroviisukarsinnasta taltioidulla videolla seisoo koko esityksen ajan paikoillaan. ”Kuin toisesta maailmasta” on laulajaa vuosikymmeniä nuorempi taustayhtye, joka ”partoineen, suurine silmälaseineen ja samettitakkeineen” heijastelee 1970-luvun muotia.
Aiheesta muualla

Markku Blomqvist: Liehuva liekinvarsi. Ylen Elävä arkisto, 11.5.2012.
Likasi

| Likasi |
| --- | --- |
 vaakuna
 Likasi
 Koordinaatit: 10°59′S, 26°44′E 
Valtio:  Kongon demokraattinen tasavalta
Maakunta:  Ylä-Katanga
Väkiluku (2004):  367 219
Infobox OKVirheellinen NIMI-arvo: 
Likasi  (entinen ranskankielinen Jadotville tai hollanninkielinen Jadotstad) on kaupunki Ylä-Katangan maakunnassa, Kongon demokraattisessa tasavallassa. Sen alkuperäinen siirtomaa-aikainen nimi oli Jadotville. Kaupunki sijaitsee Lubumbashista luoteeseen; itäpuolella on Tshangalelejärvi. Vuonna 2004 arvioitu asukasluku oli 367 219. Kaupunki on tärkeä kaivostoiminnan keskus.
Aiheesta muualla

Kuvia tai muita tiedostoja aiheesta Likasi Wikimedia Commonsissa
Sinipittakerttunen

| Sinipittakerttunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Pittakerttuset Tesia
Laji::  cyaniventer
Kaksiosainen nimi
 Tesia cyaniventer  (Hodgson, 1837) 
Katso myös
   Sinipittakerttunen Wikispeciesissä   Sinipittakerttunen Commonsissa 
Infobox OKNimi-testi OKIUCN-testi OK: 
Sinipittakerttunen (Tesia cyaniventer) on aasialainen varpuslintu. Sen elinympäristö ulottuu Nepalista ja Intian pohjoisosista Etelä-Kiinaan, Bangladeshiin, Myanmariin, Luoteis-Thaimaahan ja Indokiinaan. Brian Houghton Hodgson kuvaili lajin holotyypin Nepalista 1837.
Siniposkiamatsoni

| Siniposkiamatsoni |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Amatsonit Amazona
Laji::  dufresniana
Kaksiosainen nimi
 Amazona dufresniana  (Shaw), 1812 
Katso myös
   Siniposkiamatsoni Wikispeciesissä   Siniposkiamatsoni Commonsissa 
Infobox OKNimi-testi OKIUCN-testi OK: 
Siniposkiamatsoni (Amazona dufresniana) on eteläamerikkalainen papukaija. Sen elinympäristö käsittää mantereen pohjoislaidan Venezuelan kaakkoisosista Ranskan Guayanaan ja mahdollisesti läheisiä Brasilian osia. Lajin holotyypin kuvaili George Shaw Cayennesta 1812.
Soinlampi (Reisjärvi)

| Soinlampi |
| --- | --- |
Valtiot:  Suomi
Maakunnat:  Pohjois-Pohjanmaa
Kunnat:  Reisjärvi
Koordinaatit:  63°28′11″N, 25°03′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  ei laskuojaa 
Järvinumero:  14.457.1.018
Mittaustietoja
Pinnankorkeus:  166,6 m  
Pituus:  330 m  
Leveys:  120 m  
Rantaviiva:  0,791 km  
Pinta-ala:  3,16 ha  
Saaria:  ei saaria 
 fiSoinlampi 
Soinlampi  on Pohjois-Pohjanmaalla Reisjärvellä  Mäntyperän lähellä sijaitseva lampi.
Maantietoa

Lampi on 330 metriä pitkä, 120 metriä leveä, ja sen pinta-ala on 3,2 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Jääjoen valuma-alueeseen (14.457) se kuuluu. Lammen vedenpinnan korkeus on 166,6 metriä mpy.
Serious Sam

Serious Sam on vuosina 2001 ja 2002 tehty kolmiulotteinen räiskintäpeli, jota voi pelata joko yksinpelinä tai verkkopelinä.
Yksinpelin tarkoitus on läpäistä alueet tappaen vastaantulevat hirviöt.
Verkkopelin pelimuotoja on neljä. Ensimmäisenä pelimuotona on moninpelikampanja (co-operative).
Toisena pelimuotona on pelata pelaajia vastaan (deathmatch), jossa pisteinä toimivat tapot. Serious Samissa on kuusi sisäänrakennettua kenttää, lisää kenttiä voi ladata tai ostaa.
Kolmas pelimuoto on warped-moodi. Se on lähes samanlainen kuin deathmatch, mutta siinä on jopa futuristisempia kenttiä.
Neljäntenä on (scorematch eli pistepeli), jossa pelataan pisteistä. Se on muuten samanlainen kuin deathmatch, ainoastaan pisteytys muuttuu.
Pelin säätöjä voi muokkailla melkein miten haluaa. Niistä saa valittua mm. hirviön elinvoiman, (viidestä prosentista (%) viiteensataan prosenttiin)
Serious Samin yksinpelissä on huijauskoodeja, joista saa lähes jumalalliset kyvyt pelin protagonistille. Yksinpelissä on viisi vaikeusastetta: tourist (turisti), easy (helppo), normaali (normal), hard (vaikea) sekä serious (vakava), ja mitä vaikeamman vaikeusasteen valitsee, sitä nopeampia ovat viholliset, ja ne tekevät enemmän vahinkoa Samille, ja ammuksia sekä healthia saa vähemmän (paitsi serious -vaikeusasteella voi saada yhtä paljon ammuksia kuin vaikeusasteilla tourist ja easy). JOS onnistut pelaamaan pelin läpi Serious vaikeustasolla, aukeaa uusi vaikeustaso: Mental. Jokaisesta pelin kartasta voi löytää secrettejä eli salaisuuksia. Yleensä löytäessään salaisuuden löytää kätkettyjä paikkoja joista löytää usein bonustavaraa, kuten ammuksia, armoria ja healthia.
Videopelit

Vuonna 2001 julkaistiin Serious Sam: The First Encounter ja siitä julkaistiin jatko-osa, Serious Sam: The Second Encounter vuonna 2002, jossa tuli mukana uudet alueet, uusia vihollisia, ja aseita muun muassa moottorisaha, liekinheitin ja tarkkuuskivääri. Vuonna 2005 julkaistiin Serious Sam 2.
Videopelit > Uudelleenjulkaisut

Vuosina 2009 ja 2010 alkuperäisistä Serious Sameista tehtiin HD-versiot, Serious Sam HD: The First Encounter ja Serious Sam HD: The Second Encounter, joissa grafiikkaa ja äänenlaatua paranneltiin. Pelit julkaistiin myös Xbox 360:lle, kun ensimmäiset Serious Samit olivat vain PC:lle (josta myöhemmin julkaistiin myös Xbox-versio). Pelit voi ostaa Steamin kaupasta digitaalisina versioina. Vuonna 2010 julkaistiin Serious Sam HD: Golden Edition, joka sisälsi molemmat HD-versiot, sekä alkuperäiset Serious Samit. HD-versiot käyttävät uutta Serious Engine 3 -pelimoottoria, jota on tarkoitus hyödyntää myös tulevassa Serious Sam 3: BFE -pelissä, joka julkaistiin marraskuussa vuonna 2011.
Serious Sam HD: The First Encounterissa alkuperäiseen verrattuna grafiikat ovat runsaasti paranneltuja. Pelissä on samat viholliset, aseet, kartat ja ominaisuudet alkuperäiseen verrattuna, lukuun ottamatta muutamia salaisuuksia, joita on lisätty HD-versioon. Peli sisältää achviementeja, eli saavutuksia, joita voi saada tietyin kriteerein, esimerkiksi läpäistä jokin kartta vaikeimmalla vaikeusasteella ilman kuolemia. Serious Sam HD: The Second Encounterissa on myös uutta sisältöä. Moninpeliin tuli uusia pelimuotoja mm. My Burden, Survival (jota pystyy pelaamaan myös yksinpelitilassa), Co-op versus, Team Deathmatch, Team Beast Hunt, Coin Co-op, Last Man Standing, Capture the Flag ja Instant Kill. Moninpeliin tuli myös lisää karttoja. Peli sisältää achviementeja eli saavutuksia ja Steamista omista tiedoistaan voi seurata, mitkä pelaaja on ansainnut ja mitä vielä täytyy tehdä jonkin saavutuksen saamiseksi. Alkuperäiseen versioon nähden yksinpeliin ei ole tehty edellä mainittuja lukuun ottamatta muita järin merkittäviä muutoksia.
Tarina

Vuonna 2104 maahan hyökkäsi Mentalin hirviöarmeija aikeinaan valloittaa maa ja hävittää sen asukkaat. Sam "Serious" Stone matkasi aikakoneella menneisyyteen, vuoteen 1378 Egyptiin, missä hän taisteli Mentalin armeijan hirviöitä vastaan. First Encounter päättyy kohtaan jossa Sam taistelee Mentalin kenraalia, Ugh Zan III:a vastaan jonka Sam tappaa taistelun päätteeksi. Sam matkustaa Siriukseen, mutta matka päättyy ja Samin taistelu Mentalin armeijaa vastaan jatkuu maya-ajan Etelä-Amerikassa.
Aiheesta muualla

Croteam.com
Lastukoski

Lastukoski tarkoittaa seuraavia
Lastukoski, koski Nilsiässä
Lastukoski, kylä kosken ympäristössä Nilsiässä
Lastukosken kanava, kosken itäpuolelta ohittava veneilyväylä Nilsiässä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lastukoski”, voi hakea sivunnimihaulla, laajalla sivunnimihaulla tai tekstihaulla.
Laszlo Antal

| Mitalit> Miesten ammunta.Maa:   Englanti.Brittiläisen kansainyhteisön kisat  | Mitalit> Miesten ammunta.Maa:   Englanti.Brittiläisen kansainyhteisön kisat  | Mitalit> Miesten ammunta.Maa:   Englanti.Brittiläisen kansainyhteisön kisat  | Miesten ammunta> Maa:   Englanti. |
| --- | --- | --- | --- |
|  Pronssia | Christchurch 1974 | Vapaapistooli |  |
Laszlo Charles Antal (10. huhtikuuta 1936 Pécs, Unkari – 30. maaliskuuta 2010) oli unkarilaissyntyinen brittiläinen ampuja.
Antal opiskeli nuorena lääketiedettä ja osallistui aktiivisesti Unkarin kansannousuun 1956. Tapahtumien jälkeen hän joutui piileskelemään monia viikkoja ystävänsä viinikellarissa ennen kuin hän lopulta pakeni jalkaisin Itävallan rajan ylitse. Itävaltaan saavuttuaan Antal meni unkarilaisten kaivostyöläisten ryhmän kanssa Isoon-Britanniaan ja työskenteli hetken verran Yorkshiressä hiilikentällä. Hän ryhtyi myöhemmin opiskelemaan lääketiedettä Oxfordin yliopistossa ja kiinnostui ammunnasta.
Kun Antal valmistui tohtoriksi, hän muutti Liverpooliin ja liittyi paikalliseen Mossley Hill Rifle & Pistol Club -ammuntaseuraan. Hän oli Yhdistyneen kuningaskunnan ammuntamaajoukkueen vakijäsen saatuaan maan kansalaisuuden. Antal voitti useita mestaruuksia kansallisista mestaruuskisoista, mutta sai vain yhden mitalin kansainvälisistä kilpailuista: brittiläisen kansainyhteisön kisojen pronssimitalin vapaapistoolista vuonna 1974. Hän osallistui 50 metrin vapaapistoolissa Montréalin olympialaisiin 1976, joissa hän oli jaetulla 12. sijalla.
Antal oli mukana Britannian olympiajoukkueessa jälleen vuonna 1988, jolloin hän oli maansa ammuntajoukkueen lääkäri. Hän toimi samassa roolissa myös MM- ja EM-kilpailuissa. Antal toimi myös Britannian pienoiskivääriliiton varapuheenjohtajana ja kirjoitti pistooliammuntaan liittyviä arvostettuja kirjoja.
LoLa Monroe

| Fershgenet Melaku> Henkilötiedot |
| --- | --- |
Syntynyt: 23. lokakuuta 1986 (ikä 37)
Ammatti:  malli, näyttelijä
Muusikko
Taiteilijanimi:  LoLa Monroe, LoLa Luv
Laulukielet:  Englanti
Aktiivisena:  2006–
Tyylilajit:  rap
Levy-yhtiöt:  Blue Rose Entertainment, Taylor Gang
  [ Muokkaa Wikidatassa ] [ ohje ]  
Fershgenet Melaku (s. 23. lokakuuta 1986), taiteilijanimeltään LoLa Monroe, on yhdysvaltalainen hip hop -artisti, malli ja näyttelijä.Hänen taiteilijanimensä tulee Marilyn Monroen nimestä.Hänen esikuviaan ovat muun muassa Jay-Z, 50 Cent, Lil Wayne, 2Pac, Eminem, Lil’ Kim, Trina, Lauryn Hill ja Foxy Brown.
Diskografia > Mixtapet

Boss Bitch’s World (2009)
The Lola Monroe Chronicles: The Art of Motivation (2009)
Untouchables (mukana Lil Boosie) (2009)
Batteries Not Included (2010)
The Crown Ain’t Safe (2011)
Elokuvat

Before I Self Destruct (2009)
Crazy Like a Fox (2010)
Video Girl (2010)
Liegnitzin taistelu

Liegnitzin taistelu käytiin mongolien ja liittoutuneiden eurooppalaisten välillä 9. huhtikuuta 1241. Taistelu oli osa mongolien harhautusliikettä, jonka tehtävänä oli viedä huomio sotaretken pääkohteesta Unkarista. Taistelussa Sleesian herttuan Henrik II:n johtamat liittoutuneet eurooppalaiset joukot kärsivät tappion mongolien sivujoukolle. Taistelua seurasi muutamaa päivää myöhemmin Muhin taistelu mongolien pääjoukon hyökätessä Unkariin.
Voittamistaan taisteluista huolimatta mongolit eivät kuitenkaan jääneet Eurooppaan vaan vetäytyivät takaisin Mongoliaan sisäisistä valtataisteluista johtuen sekä Ögödei-kaanin kuoleman vuoksi. Mongolit eivät enää myöhemmin edenneet pidemmälle Eurooppaan.